Gripp veel alla ei anna: eelmisel nädalal diagnoositi Eestis 35 gripijuhtu
Haigestumine on langustrendis. Eelmisel nädalal vajas arstiabi 3161 inimest. Peamiseks haigestumise põhjustajaks oli RS-viirus, seda eriti laste hulgas.
Vanemaealised on osalt hädas veel ka gripiga. Eelmisel nädalal püüti laboris kinni 35 gripiviirust. Haigestumiste kõrgajal tuvastati aga kuni 300 viirusejuhtu nädalas.
Terviseametile teadaolevatel andmetel on sel gripihooajal surnud 20 inimest, kes kõik kuulusid riskirühmadesse.